[{"text_idx": "#000003", "text": "San Migel eguna toki askotan ospatzen da. Hala, San Migel egunez toki askotan dantzatzen da. Orain urtebete, San Migeletan egiten diren zenbait dantza zerrendatu genituen dantzan-eko albiste batean. Eta momentu hartan konturatu ginen Igantziko ezpata-dantza oso ezezaguna genuela, ezezagunegia. Horrela, hurrengo urterako erronka finkatu genuen. 2014ko irailaren 29an, Igantzira joango ginen."}, {"text_idx": "#000004", "text": "Iritsi zen 2014, eta iritsi zen iraila. Eta handik eta hemendik tira eginez lortu nuen Igantziko txistulari eta dantza maisuaren kontaktua, Amadeo Arretxea (bide batez, aprobetxatu nahi dut, eta eskerrak eman kontaktuak lortzen eta gure lana errazten laguntzen diguzuen guztiei)."}]